**EGYÜTTMŰKÖDÉSI MEGÁLLAPODÁS**

amely létrejött egyrészről

**…………….. Szakképzési Centrum**

Székhelye:

Intézményi azonosítója:

Adószáma:

Statisztikai számjele:

PIR törzsszáma:

Képviseli:

(a továbbiakban: ***Szakképzési Centrum***),

**…SZC ……………… Intézmény**

Székhelye:

Intézményi azonosítója:

Képviseli: ………….

(a továbbiakban: ***Intézmény***)

másrészről

**…………….. Egyetem**

Székhelye:

Intézményi azonosítója:

Adószáma:

Statisztikai számjele:

PIR törzsszáma:

Képviseli:

(a továbbiakban: ***Egyetem***)

– a továbbiakban együtt mint Felek – között az alulírott helyen és időben, az alábbi feltételekkel:

1. **Előzmények**

1.1. A szakképzésről szóló törvény végrehajtásáról szóló 12/2020. (II.7.) Korm. rendelet (a továbbiakban: Szkr.) 33. § (2) bekezdése értelmében „*Az oklevélben a megszerzett szakma megjelölése mellett fel kell tüntetni az „okleveles” megjelölést, ha a tanuló, illetve a képzésben részt vevő személy a felsőoktatási intézmény és a technikum által közösen kidolgozott szakmai oktatásban vett részt. A felsőoktatási intézmény – az oklevél mellékletét képező – igazolást ad ki arról, hogy a tanuló, illetve a képzésben részt vevő személy szakmai oktatásában részt vett.”*

1.2. Felek a 1168/2019. (III. 28.) Korm. határozattal elfogadott *„Szakképzés 4.0 – A szakképzés és felnőttképzés megújításának középtávú szakmapolitikai stratégiája, a szakképzési rendszer válasza a negyedik ipari forradalom kihívásaira”* című stratégiában kitűzött célok – így különösen a 28. „Technikus végzettséggel továbbtanulás a szakirányú felsőoktatásban” és a 29. „A képzések tartalmi összehangolása” beavatkozások teljesülése – eléréséhez, a minőségi szakemberképzés megvalósításához, a képzett munkaerő helyben tartásához, a szakképzésből a felsőoktatásban továbbtanulók arányának növeléséhez a fentiek szerinti szakmai oktatás szervezésével kívánnak hozzájárulni.

1. **A megállapodás tartalma**
   1. Felek megállapodnak, hogy a **2021/2022-es tanévtől** kezdődően a **………… Intézményben** az Szkr. 33. § (2) bekezdésében meghatározottak szerint közösen kidolgozott program alapján zajló szakmai oktatást (a továbbiakban: okleveles technikusképzés) valósítanak meg.
   2. Intézmény és Egyetem kötelezettséget vállalnak, hogy az általuk megvalósított okleveles technikusképzés képzési programját (a továbbiakban: Képzési Program) legkésőbb ………….-ig kidolgozzák és az Egyetem döntéshozó szervezete, valamit a Szakképzési Centrum részére jóváhagyás céljából benyújtják.
   3. A jóváhagyott Képzési Program jelen megállapodás elválaszthatatlan részét képező mellékletévé válik. A Képzési Program az Intézmény szakmai programjának részét képezi.
   4. Felek kijelentik, hogy a Képzési Programot honlapjukon mindenki számára hozzáférhető módon közzéteszik.
   5. Felek a Képzési Programban meghatározzák:
      1. a tanulók (képzésben részt vevő személyek) okleveles technikusképzésbe való felvételének feltételeit;
      2. a szakmai oktatás megvalósításához szükséges tárgyi feltételeket;
      3. az okleveles technikusképzésben az adott szakma képzési és kimeneti követelményeiben foglaltakat meghaladóan, vagy magasabb szinten elsajátítandó szakmai ismereteket és az erre meghatározott órakeretet, tananyagtartalmat;
      4. a felsőoktatási intézmény által – az oklevél mellékletét képező – igazolás kiállításának feltételeit;
      5. a felsőoktatási intézmény általkiállított igazolással tanúsított ismeretek egyetemi tanulmányok során való beszámításának (kreditbeszámítás) feltételeit;
      6. az Egyetem által szervezett alapképzés/osztatlan képzés tudásbeszámítással elérhető legrövidebb időtartamát, vagy tudásbeszámítással elérhető össz.-kreditértékét.
   6. Felek megállapodnak továbbá, hogy a jelen megállapodás időtartama alatt
      1. *pályaorientációs tevékenységüket összehangoltan végzik;*
      2. *a szakmai oktatás szervezése során együttműködnek;*
      3. *közös tananyagfejlesztést valósítanak meg;*
      4. *Egyebek opcionálisan (pl.tudásmegosztás; K+F, közös projektek)*
2. **Felek jogai és kötelezettségei**
   1. Szakképzési Centrum vállalja, hogy
      1. az Intézményben a Képzési Programban meghatározottak szerint megvalósuló okleveles technikusképzés folytatásának személyi, tárgyi és pénzügyi feltételeit biztosítja;
      2. *…………..* *(egyéb kötelezettségek egyedileg kerülhetnek meghatározásra)*
   2. Intézmény vállalja, hogy
      1. a szakirányú oktatás megszervezése során a Képzési Programban foglaltak szerint jár el;
      2. gondoskodik róla, hogy a felvételizők, illetve a felvételt nyert tanulók az okleveles technikusképzéssel kapcsolatban naprakész információval rendelkezzenek;
      3. az Egyetem által az okleveles technikusképzés megvalósításával kapcsolatban kért tájékoztatást – a személyes adatok kezelésére vonatkozó jogszabályi rendelkezések betartásával – megadja;
      4. *……………(egyéb kötelezettségek egyedileg kerülhetnek meghatározásra)*
   3. Egyetem vállalja, hogy
      1. az okleveles technikusképzés magas színvonalon történő megvalósításához szükséges továbbképzést külön megállapodásban foglaltak szerint biztosítja az Intézmény okleveles technikusképzésben részt vevő oktatói számára;
      2. oktatói kapacitásait figyelembe véve külön megállapodás alapján biztosítja oktatóinak részvételét az Intézményben megvalósuló okleveles technikusképzésben;
      3. *……………(egyéb kötelezettségek egyedileg kerülhetnek meghatározásra)*
   4. Felek rögzítik, hogy jelen megállapodás teljesítése során felmerült költségeiket maguk viselik. Jelen megállapodás teljesítése egymással szemben pénzügyi kötelezettségvállalással nem jár.
3. **A megállapodás időbeli hatálya**
   1. Jelen megállapodás a megállapodást utolsóként aláíró fél általi aláírásának napjától jön létre.
   2. Felek jelen megállapodást határozatlan időre kötik.
   3. Felek a jelen megállapodás mellékletét képező Képzési Programot évente – az okleveles technikusképzés következő tanévre való meghirdetését megelőzően az aktuális szakképzési, gazdasági, munkaerőpiaci igényekre figyelemmel. az egyetemi tantervet érintő változásokra is tekintettel felülvizsgálják, értékelik, és szükség szerint módosítják.
4. **A megállapodás módosítása és megszüntetése**
   1. Jelen megállapodás módosítása kizárólag írásban, Felek közös megegyezésével történhet.
   2. A jelen megállapodás mellékletét képező Képzési Program lényeges elemeinek (ide értve különösen az igazolás kiállításának, a tanuló, képzésben részt vevő Egyetemre való felvételének, valamint a tudásbeszámításnak a feltételeit) módosítása a módosítás tanévét követő tanévben kezdődő okleveles technikusképzés első évfolyamára vonatkoztatva történhet. A kezdő évfolyamon érvényes Képzési Program szerinti feltételek a tanulmányok befejezéséig változatlan formában garantálják a tanulók (képzésben részt vevő személyek) jogbiztonságát.
   3. Jelen megállapodást a Felek közös megegyezéssel írásban szüntethetik meg. Bármely fél jogosult továbbá a megállapodást a másik félhez intézett egyoldalú írásbeli nyilatkozatával indokolás nélkül felmondani, az 5.4. és 5.5. pontokban foglaltak figyelembe vételével. A megállapodás felmondása – eltérő rendelkezés hiányában – nem érinti a jelen megállapodás teljesítése érdekében szükség szerint kötött külön megállapodások hatályát.
   4. Jelen megállapodás megszüntetésére vonatkozó nyilatkozat legkésőbb a középfokú iskolába való jelentkezés tanulmányi területei Oktatási Hivatalhoz történő benyújtásának a mindenkori tanév rendjéről szóló rendeletben meghatározott határidejét megelőző harminc nappal tehető.
   5. Jelen megállapodás kizárólag az adott tanév végével szüntethető meg. A megállapodás megszüntetése esetén Felek kötelesek biztosítani, hogy azoknak az okleveles technikusképzésben részt vevő tanulóknak (képzésben részt vevő személyeknek), akiknek tanulói (felnőttképzési) jogviszonya a megállapodás megszüntetését megelőzően keletkezett, tanulmányaikat a Képzési Program szerint fejezhessék be, továbbá az Egyetemen való továbbtanulásuk a Képzési Programban meghatározott feltételek szerint biztosított legyen.
5. **Kapcsolattartás**
   1. Kapcsolattartók:

Szakképzési Centrum részéről:

……………………………….

Elérhetőség:………………….

Intézmény részéről:

……………………………….

Elérhetőség:………………….

Egyetem részéről:

………………………………

Elérhetőség: ………………….

* 1. Felek megállapodnak, hogy a megállapodás teljesítéséhez kapcsolódóan kizárólag a másik fél jelen megállapodásban megadott értesítési címére igazolt módon megküldött, vagy az egyik fél kapcsolattartója által a másik fél kapcsolattartója részére a fent megadott elérhetőségre megküldött értesítést, tájékoztatást tekintik teljesítettnek.
  2. Felek a kapcsolattartó személyében, elérhetőségében bekövetkezett változásról haladéktalanul, de legkésőbb a változást követő 8 napon belül írásban kötelesek egymást értesíteni. A kapcsolattartó személyében bekövetkezett változás nem minősül a megállapodás módosításának.

1. **Egyéb rendelkezések**
   1. Felek megállapodnak, hogy a jelen megállapodás teljesítése során kölcsönösen együttműködve, egymás érdekeit kölcsönösen szem előtt tartva járnak el, és a megállapodás teljesítéséhez szükséges valamennyi releváns információt késedelem nélkül egymás tudomására hozzák.
   2. A megállapodás teljesítése során keletkezett szellemi alkotásokhoz kapcsolódó jogok a Feleket a szellemi alkotás létrehozásában való közreműködésük arányában illetik meg.
   3. Felek kijelentik, hogy a jelen megállapodás teljesítése során vagy egyéb módon tudomásukra jutott információt és adatot bizalmasan kezelnek és megőriznek, ezeket kizárólag a jelen megállapodásban foglaltak teljesítése érdekében használják fel, és a másik fél előzetes írásbeli hozzájárulása nélkül nem hozzák nyilvánosságra, vagy – a jogszabályban arra feljogosított személyek és szervezetek kivételével – harmadik személy tudomására. A Felek ezen kötelezettségük megszegésével okozott vagyoni, illetve nem vagyoni kárt kötelesek megtéríteni.
   4. Felek a jelen megállapodás teljesítése során birtokukba kerülő személyes adatokat a*z Európai Parlament és a Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv*[[\* 1]](https://hu.wikipedia.org/wiki/%C3%81ltal%C3%A1nos_adatv%C3%A9delmi_rendelet#cite_note-1)*hatályon kívül helyezéséről* szóló *(EU) 2016/679 rendeletében,* valamint *az információs önrendelkezési jogról és az információszabadságról szóló 2011. évi CXII. törvényben* és a jelen megállapodás mellékletét képező Adatkezelési tájékoztatóban foglaltak szerint kezelik.
   5. Jelen megállapodás bármely pontjának érvénytelensége nem jelenti a teljes megállapodás érvénytelenségét, kivéve, ha az érvénytelennek minősülő rendelkezés nélkül a Felek a megállapodást nem kötötték volna meg, vagy e rendelkezés hiányában a megállapodás értelmezhetetlenné válna.
   6. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, valamint a vonatkozó hatályos jogszabályok rendelkezései irányadók.
   7. Jelen megállapodás 3 egyező példányban készült, melyből 1 példány a Szakképzési Centrumot, 1 példány az Intézményt, 1 példány az Egyetemet illeti meg.
   8. Felek a jelen megállapodást, mint akaratukkal mindenben megegyezőt, közös átolvasás és értelmezés után, jóváhagyólag írják alá.

Kelt: ………………..

|  |  |
| --- | --- |
| ………………………………..  ……………… főigazgató  **…………….. Szakképzési Centrum** | ………………………………..  ………………. rektor  **……………….. Egyetem** |
|  |  |
| ……………………………….  ………………. kancellár  **……………... Szakképzési Centrum** | ……………………………….  ………………. kancellár  **……………... Egyetem** |
| ……………………………….  ………………. igazgató  **……………... Intézmény** |  |
| Pénzügyileg ellenjegyzem:  ………………………………  ……………… gazdasági vezető  ……………. Szakképzési Centrum | Pénzügyileg ellenjegyzem:  ………………………………  ……………… gazdasági vezető  ……………. Egyetem |
| Jogilag ellenjegyzem:  ………………………………  ………………  ……………. Szakképzési Centrum | Jogilag ellenjegyzem:  ………………………………  ………………  ……………. Egyetem |

Mellékletek:

1. sz. melléklet: Adatvédelmi tájékoztató